Tarvas (restoran)

Tarvas oli Tartu kesklinnas aadressil Riia tänav 2 Tartu Kaubamaja tiibhoones 1965–1997 tegutsenud restoran. Nõukogude ajal kuulus Tarvas ETKVL-ile. Pärast Eesti taasiseseisvumist vahetas ettevõte omanikku, 1995. aasta oktoobris omandas Tartu Tarbijate Kooperatiivilt inventari ja hakkas ruume rentima Reinu pizza kaubamärgi all tuntud toitlustusfirma AS Ratek. 1996. aastal iseloomustas Argo Taal Tarvast kui söögikohta, millest teised on aastatega ette läinud, samas kui Tarvas "on palju jäänud samale – kaheksakümnendate aastate väga heale tasemele". Samal aastal pälvis restoran Postimehe koostatud Tartu ajaviitekohtade edetabelis kolm punkti neljast kommentaariga: "Nostalgiaaustajatele, samasugune nagu kümme aastat tagasi." 31. detsembril 1997 lõppes koos Rateki rendilepinguga ka restorani tegevus, 1998. aasta 11. juunil avati restorani ruumides Eesti Ühispanga Tartu harukontor. Restorani Tarvas juhatajana töötas 1979–1983 hilisem Tartu Kaubamaja direktor, haridus- ja teadusministeeriumi kantsler ning PRIA peadirektor Jaan Kallas. 1990–1994 juhatas restorani hiljem Tartu Ülikooli Kliinikumi toitlustusteenistuse juhiks saanud Juta Laatsit. Restorani juurde loodi 1981. aastal ansambel Tarvas. Selle solist ja asutaja oli Guido Sooläte, ansamblis on muuhulgas mänginud Jüri Rosenfeld, Viktor Vassiljev, Peeter Jaska, Priit Pihlap, Žeka Koroljov, Anne Adams jt. Ka tegutses Tarvase varietee, kus esinesid näitlejad Tõnu Kilgas, Liina Orlova, Hannes Kaljujärv ja Vanemuise balletitantsijad. Hoone põhiosas asus Nõukogude ajal Tartu Kaubamaja, restoran ja majatarvete kauplus tegutsesid kolmekorruselises terrasiitkrohviga kaetud tiibhoones, kus teisel korrusel olid Tartu Tarbijate Kooperatiivi ruumid. Restorani kaunistas Elmar Kitse 1965. aastal loodud sgrafiitotehnikas figuraalkompositsioon, mis on osaliselt säilinud Turu tänava äärses endises pangasaalis. 2009. aastal tekitas muinsuskaitse ägeda vastuseisu Tartu Tarbijate Kooperatiivi plaan kaubamajahoone lammutada ja rajada selle asemele 14-korruseline hoone. Kuni selle ajani ei olnud maal kaitse all ning arutati võimalust võtta see kaitse all vallasmälestisena, sest vana kaubamaja ei peetud muinsuskaitse vääriliseks. Toonased ehitusplaanid jäid siiski majanduskriisi tõttu seisma. Tarvase fassaadi ehtisid metallist sepistatud figuurid ("restorani välisseinalt Riia tänava poole vaatavad kaks pronksnaist ja haamriga pronksmees"), mis 2009. aastal oli Tartu Tarbijate Kooperatiivi haldusdirektori Tõnu Sooaru sõnul veel alles. Interjööri kujundas Viktor Salmre. Neeme Korv "Restoran Tarvas saab reedel 30-aastaseks"[alaline kõdulink] Postimees, 13.12.1995 Glaidi Olesk "Restoran Tarvas lõpetab tegevuse"[alaline kõdulink] Postimees, 31.12.1997 "Arhiivikoopia". Originaali arhiivikoopia seisuga 5. märts 2016. Vaadatud 30. augustil 2012.{{netiviide}}: CS1 hooldus: arhiivikoopia kasutusel pealkirjana (link) Argo Taal "Tarvase restoran ei jaga oma nimelooma saatust" Postimees, 13.03.1996 "Tartu ajaviitekohad" Postimees, 23.10.1996 Tiit Efert "Tarvase restorani asemele tuli pangakontor"[alaline kõdulink] Postimees, 12.06.1998 "Arhiivikoopia". Originaali arhiivikoopia seisuga 8. jaanuar 2015. Vaadatud 30. augustil 2012.{{netiviide}}: CS1 hooldus: arhiivikoopia kasutusel pealkirjana (link) Õnne Pärl "Süvaanalüüside aeg on möödas"[alaline kõdulink] Äripäev, 18.01.2001 Väinu Rozental "Isepäine kantsler Kallas"[alaline kõdulink] Äripäev, 01.09.2006 "Juta Laatsit", Tartu Ülikooli Kliinikumi Leht, 8. märts 1999 Jüri Saar "Seinatäit maali ootab kolimine või kadu" Postimees, 12.03.2009 "Arhiivikoopia". Originaali arhiivikoopia seisuga 1. november 2013. Vaadatud 30. augustil 2012.{{netiviide}}: CS1 hooldus: arhiivikoopia kasutusel pealkirjana (link) Neeme Korv "Restoran Tarvas saab reedel 30-aastaseks" Postimees, 13. detsember 1995 Argo Taal "Tarvase restoran ei jaga oma nimelooma saatust" Postimees, 13. märts 1996 Vaike Tiik "Veelkord "Tarvasest"" Postimees, 27. märts 1996 Glaidi Olesk "Restoran Tarvas lõpetab tegevuse" Postimees, 31. detsember 1997 Jüri Saar "Seinatäit maali ootab kolimine või kadu" Postimees, 12. märts 2009 Maarius Suviste "Kunstiteos eemaldati kaubamaja restorani seinalt ja viidi muuseumi" Õhtuleht, 4. veebruar 2014 Elmar Kitse teosed galerii Vaal kodulehel, teiste seas ka pannookavand restoranile Tarvas (oletatavasti 1963–1964)